Document ID: 32003R1842

Komisijos reglamentas (EB) Nr. 1842/2003
2003 m. spalio 17 d.
nustatantis palūkanų normas, taikytinas apskaičiuojant EŽŪOGF Garantijų skyriaus intervencinių supirkimo, laikymo ir realizavimo priemonių finansines sąnaudas 2004 ataskaitiniais metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1978 m. rugpjūčio 2 d. Tarybos reglamentą (EEB) Nr. 1883/78, išdėstantį bendrąsias taisykles dėl intervencijoms skirto Europos žemės ūkio orientavimo ir garantijų fondo Garantijų skyriaus finansavimo [1], su paskutiniais pakeitimais, padarytais Reglamentu (EB) Nr. 1259/96 [2], ypač į 5 straipsnio pirmąją pastraipą,
kadangi:
(1) 1988 m. vasario 12 d. Komisijos reglamento (EEB) Nr. 411/88 dėl intervencinių supirkimo, saugojimo ir realizavimo priemonių finansinių sąnaudų apskaičiavimo metodikos ir taikytinos palūkanų normos [3] su paskutiniais pakeitimais, padarytais Reglamentu (EB) Nr. 2623/1999 [4], 3 straipsnis nustato, kad vienoda palūkanų norma, taikytina apskaičiuojant intervencinių priemonių finansines sąnaudas turi atitikti trijų mėnesių ir dvylikos mėnesių išankstines EURIBOR normas, jas padidinus atitinkamai vienu ir dviem trečdaliais.
(2) Komisija šią normą nustato prieš prasidedant kiekvieniems EŽŪOGF Garantijų skyriaus ataskaitiniams metams, remdamasi normomis, užregistruotomis per pastaruosius šešis mėnesius.
(3) Reglamento (EEB) Nr. 411/88 4 straipsnio 1 dalis nustato, kad, jei valstybės narės palūkanų norma bent šešis mėnesius yra mažesnė už vienodą visoje Bendrijoje nustatytą palūkanų normą, tai valstybei narei nustatoma speciali palūkanų norma. Jei valstybė narė iki ataskaitinių metų pabaigos nepranešė apie normas, taikytina norma nustatoma remiantis minėto reglamento priede nustatytomis orientacinėmis palūkanų normomis.
(4) Šiame reglamente numatytos priemonės atitinka EŽŪOGF komiteto nuomonę,
PRIĖMĖ ŠĮ REGLAMENTĄ:
1 straipsnis
Sąnaudų, kurias EŽŪOGF Garantijų skyrius patyrė 2004 ataskaitiniais metais:
1) palūkanų norma, nurodyta Reglamento (EEB) Nr. 411/88 3 straipsnyje, yra 2,3 %;
2) speciali Italijai taikytina palūkanų norma, nurodyta Reglamento (EEB) Nr. 411/88 4 straipsnyje, yra 2,2 %.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2003 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. spalio 17 d.

Labels: 3
2
15